তৃণমূলের কোর কমিটির বৈঠক, কলকাতা আসছেন অনুব্রত

মনা বীরবংশী, বীরভূম: সোমবার কলকাতায় বীরভূম (Birbhum) জেলা তৃণমূল কোর কমিটিকে (District Trinamool Core Committee) নিয়ে বৈঠক করবেন অভিষেক বন্দ্যোপাধ্যায় (Abhishek Banerjee) । বোলপুর (Bolpur) থেকে কলকাতার উদ্দেশ্যে রওনা অনুব্রত মণ্ডলের (Anubrata Mondal)।

বছর ঘুরলেই রাজ্যে বিধানসভা নির্বাচন। অত্যন্ত গুরুত্বপূর্ণ। এক প্রকার মহাযুদ্ধ হতে চলেছে। সেই যুদ্ধের প্রস্তুতি পর্যায়ে জেলায় জেলায় তৃণমূল নেতৃত্ব সাথে বৈঠক করছেন সর্বভারতীয় তৃণমূল কংগ্রেসের সাধারণ সম্পাদক অভিষেক বন্দ্যোপাধ্যায়।

বীরভূমে এই মুহূর্তে তৃণমূলের সংগঠনের দায়িত্ব কোর কমিটির। মুখ্যমন্ত্রী মমতা বন্দ্যোপাধ্যায়ের গড়ে দেওয়া কমিটির সাথে বৈঠক করবেন অভিষেক। এদিন বোলপুরের নিচুপট্টি বাড়ি থেকে কলকাতার উদ্দেশ্যে রওনা দিলেন।

উল্লেখ্য, বছর ঘুরলেই বাংলায় বিধানসভা নির্বাচন। পুজোর পরেই সব রাজনৈতিক দলগুলি প্রচারে নেমে পড়বে। ইতিমধ্যেই তার কম বিস্তর পর্ব শুরু হয়ে গেছে। পুজোর পরে পুরো দমে লেগে পড়বে। নির্বাচনে দিদির অনেক ভরসার মানুষ অনুব্রত মণ্ডল। সিবিআই, ইডির পরেও এখনও তার প্রতাপ বজায় আছে বোলপুরে।

আরও পড়ুন- দুর্গাপুজোর ভিড় সামলাতে বিশেষ ট্রাফিক নির্দেশিকা জারি কলকাতা পুলিশের

২০২৬ বিধানসভা নির্বাচন ৷ বীরভূম জেলার ১১টি ও পূর্ব বর্ধমান জেলার আউসগ্রাম, কেতুগ্রাম, ও মঙ্গলকোট বিধানসভা নির্বাচনে দলনেত্রীর একমাত্র ভরসা দিদির প্রিয় কেষ্ট। গত ২৭ থেকে ১৯ জুলাই বীরভূম জেলা সফরে এসে কেষ্টর সঙ্গে একান্তে বৈঠক করেন তৃণমূল নেত্রী ৷ পাশাপাশি দলের বীরভূম জেলা কোর কমিটির সঙ্গেও বৈঠক করেন ৷ ফের স্বমহিমায় দেখা যায় অনুব্রতকে। তাঁকে জেলা কোর কমিটির আহ্বায়ক করা হয় ৷ ফিরিয়ে দেওয়া হয় ওয়াইপ্ল্যাস ক্যাটাগরির নিরাপত্তাও ৷ গরুপাচার ও আর্থিক তছরুপের মামলায় জামিন পেয়ে বীরভূম ফিরেও আর দলের জেলা সভাপতি পদে ফেরা হয়নি অনুব্রতর। তাঁকে কোর কমিটির সদস্য করে দেওয়া হয়েছিল ৷ কিন্তু গোল বাঁধে অন্য জায়গায়। বোলপুর থানার আইসি লিটন হালদারকে অকথ্য ভাষায় গালিগালাজ করে বিতর্কে জড়ান অনুব্রত। সেই অডিও ক্লিপ ভাইরাল হতেই নিন্দার ঝড় ওঠে রাজ্যজুড়ে ৷

দেখুন আরও খবর-